**NJOFTIM PËR PUNË**

**Titulli i Pozicionit:** Specialist i Mjedisit

**Vendndodhja:** Parku Kombëtar i Butrintit

**Departamenti:** Departamenti për Menaxhimin e Aseteve Kulturore

**Raporton te:** Menaxheri për Ekologjinë dhe Mjedisin

**Lloji i Punësimit:** Me kohë të plotë

**Përshkrimi i pozicionit:**

Specialisti i Mjedisit është përgjegjës për të siguruar që organizata është në përputhje me ligjet dhe rregulloret mjedisore në fuqi, si dhe zhvillimin e strategjive për të minimizuar ndikimin e operacioneve të saj në mjedis. Specialisti punon për të mbajtur një ekuilibër midis nevojave operacionale dhe qëndrueshmërisë mjedisore, duke mbështetur përpjekjet e organizatës për të përmirësuar performancën mjedisore, për të reduktuar mbetjet dhe për të promovuar turizmin e qëndrueshëm.

Kandidati ideal duhet të ketë njohuri shteruese të legjislacionit në fuqi, rregulloreve mjedisore, aftësi për zgjidhjen e problemeve dhe një pasion për qëndrueshmëri. Roli do të përfshijë kryerjen e vlerësimeve mjedisore, raportimin mbi performancën mjedisore dhe ndihmën në zhvillimin e politikave dhe programeve për të përmirësuar praktikat mjedisore.

**Përgjegjësitë Kryesore:**

Përgjegjësitë dhe detyrat kryesore të Specialistit të Mjedisit përfshijnë:

* **Pajtueshmëria mjedisore:**

Siguron pajtueshmërinë me rregulloret mjedisore të brendshme dhe konventat ndërkombëtare në fuqi në Republikën e Shqipërisë, duke përfshirë cilësinë e ajrit, cilësinë e ujit, menaxhimin e mbetjeve të rrezikshme dhe standardet e emetimeve.

Jep përgjigje ligjore dhe teknike për problemet specifike që mbulon sipas detyrave që i ngarkohen.

* **Monitorimi** **dhe raportimi:**

Kryen auditime dhe inspektime të objekteve, pajisjeve dhe operacioneve për të vlerësuar ndikimin mjedisor. Përgatit dhe dorëzon raportet dhe dokumentacionin e kërkuar rregullator tek agjencitë qeveritare.

Kontrollon përdorimin e matur dhe racional të natyrës dhe burimeve pjesë e Parkut Kombëtar të Butrintit.

* **Iniciativat e Qëndrueshmërisë:**

Bashkëpunon me departamentin e konservimit dhe menaxhimit për të zhvilluar dhe zbatuar programe të qëndrueshmërisë, të tilla si reduktimi i mbetjeve, kursimi i energjisë dhe optimizmi i përdorimit të ujit dhe ruajta e mjedisit.

* **Vlerësimi dhe Zbutja e Rrezikut:**

Identifikon rreziqet dhe rrisqet e mundshme mjedisore që lidhen me aktivitetet organizative dhe zhvillon plane për të zbutur ose eliminuar këto rreziqe.

Punon për parandalimin, kontrollin dhe uljen e ndotjes së ujit, ajrit, tokës dhe ndotjeve të tjera të çdo lloji në territorin e Parkut Kombëtar të Butrintit.

* **Ofrimi i trajnimeve mjedisore:**

Ofron trajnime për stafin e Fondacionit për Menaxhimin e Butrintit mbi ligjet mjedisore, rregulloret dhe praktikat më të mira me qëllim promovimin e një kulture të ndërgjegjësimit mjedisor në të gjithë organizatën.

Në bashkëpunim me Specialistin e Angazhimit me Komunitetin siguron nxitjen e informimit, ndërgjegjësimin dhe edukimin e komunitetit lokal për mbrojtjen e mjedisit dhe zhvillimin e qëndrueshëm.

* **Mbledhja dhe analiza e të dhënave:**

Mbledh dhe analizon të dhënat mjedisore dhe paraqit gjetjet tek departamenti përgjegjës pranë të cilit raporton, Drejtorit Ekzekutiv, si dhe kur është e nevojshme pranë Bordit të Drejtorëve të Fondacionit me rekomandime për përmirësim.

* **Zhvillimi i politikave:**

Ndihmon në krijimin dhe zbatimin e politikave dhe procedurave mjedisore që promovojnë qëndrueshmërinë dhe pajtueshmërinë me rregulloret.

Përgatit plane veprimi për ndërhyrjet e nevojshme mjedisore në mënyrë periodike, në përputhje me strategjitë dhe planet kombëtare të Miratuara nga Ministria e Mjedisit si dhe në përputhje me planin vjetor dhe objektivat e Fonacionit për Menaxhimin e Butrintit.

Bashkëpunon me sektorët e Konservimit Arkeologjik për përgatitjen dhe zbatimin e Planit të Menaxhimit të Vegjetacionit.

* **Bashkëpunimi me palët e interesuara:**

Bashkëpunon me agjencitë qeveritare, konsulentët mjedisorë dhe organizatat e komunitetit për të siguruar përputhjen me qëllimet mjedisore dhe praktikat më të mira.

* **Përgjigjja e urgjencës:**

Merr pjesë në planifikimin e reagimit ndaj emergjencave mjedisore, duke përfshirë kontrollin dhe riparimet e mundshme, për të mbrojtur organizatën nga dëmtimi mjedisor gjatë incidenteve.

* **Zbatimi i urdhrave dhe rregulloreve të brendshme**

Zbaton urdhrat dhe rregulloret e brendshme të Fondacionit për Menaxhimin e Butrintit në lidhje me pozicionin e tij.

|  |
| --- |
| **Aftësitë e kërkuara** |
| **Edukimi** | * Diplomë Bachelor në Shkenca Mjedisore, Inxhinieri Mjedisi, ose një fushë të ngjashme.
* Diplomë master në fushat e mësipërme apo të ngjashme është një plus.
 |
| **Eksperience Pune** | * Të paktën 5 vite eksperiencë pune si Specialist Mjedisi apo në një rol të ngjashëm.
 |
| **Kualifikimet** | * Njohuri të mira të rregulloreve mjedisore, legjislacionit të brendshëm si dhe konventave ndërkombëtare në fuqi në Republikën e Shqipërisë.
* Aftësi të shkëlqyera për zgjidhjen e problemeve dhe analitike, me aftësi për të vlerësuar dhe menaxhuar rreziqet mjedisore.
* Aftësi në mbledhjen, analizën dhe raportimin e të dhënave mjedisore.
* Aftësi për të bashkëpunuar në mënyrë efektive me ekipet e brendshme, menaxhmentin dhe aktorët e jashtëm.
* Aftësi të mira komunikimi, të shkruara dhe verbale, me aftësi për të përcjellë koncepte komplekse mjedisore te jo specialistet.
* Aftësi të mira organizative dhe menaxhuese.
 |
| **Gjuhët** | * Të ketë aftësi të mira komunikimi në Anglisht në të folur dhe të shkruar.
 |
| **Aftësi teknike dhe fizike** | * Aftësi në Microsoft Office Suite (Excel, Word, PowerPoint).
* Njohja me mjetet dhe programet e monitorimit mjedisor (p.sh. GIS, sistemet e menaxhimit të të dhënave mjedisore).
* Aftësi për të kryer inspektime dhe auditime në terren në kantiere të ndryshme, të cilat mund të kërkojnë ecje, ngjitje dhe qëndrueshmëri fizike.
 |

**Procesi i aplikimit:**

Kandidatët e interesuar duhet të dërgojnë CV-në e tyre, letrën motivuese dhe çdo certifikatë përkatëse në carrers@bmf.al. Aplikimi i hapur deri më 11.04.2025.